Patvirtinta Pandėlio universalaus daugiafunkcio centro direktorės

2023 m. birželio 1 d. įsakymu Nr. V-7

ROKIŠKIO R. PANDĖLIO UNIVERSALAUS DAUGIAFUNKCIO CENTRO

ESTRADINĖS MUZIKOS STUDIJOS PROGRAMA 2023-2043 M.M.

1. BENDROSIOS NUOSTATOS
   1. Programos teikėjas Pandėlio universalus daugiafunkcis centras
   2. Teisinė forma biudžetinė įstaiga
   3. Buveinės adresas Kraštinė g. 9, Pandėlys, Rokiškio r.
   4. Grupė ir tipas neformaliojo švietimo įstaiga
   5. Programos rengėjas vyr. mokytojas
   6. Programos dalyvių amžius 7-19 m.
   7. Programa skirstoma į du ugdymo etapus –pradinį ir pagrindinį. Kiekvienas ugdymo etapas trunka atsižvelgiant į mokinių poreikius, gebėjimus, pasiekimus. Įvykdęs pradinio ugdymo užduotis ir gavęs įvertinimą „Geba“, mokinys gali tęsti mokymosi procesą pagrindiniame ugdymo etape.
   8. Programos valandų skaičius numatytas 1 grupei mokinių (6 mokiniams-4 val. pagal

Pandėlio universalaus daugiafunkcio centro 2023-2024 m. m. ugdymo planą).

1. PROGRAMOS ANOTACIJA
   1. Programa skirta vaikams ir jaunimui, norintiems išmokti groti gitara, smuiku, ar klavišiniais instrumentais, išmokti per muziką reikšti jausmus, nuotaiką, improvizuoti. Programos metu bus lavinamas vaikų ir jaunimo meninis išprusimas, stilių pasirinkimas, formuojama samprata apie įvairių žanrų įvairovė. Užsiėmimo metu vaikai ir jaunimas mokysis groti gitara, smuiku, ar klavišiniais instrumentais (pagal poreikį ), susipažins su muzikine kultūra, išlavins savo muzikinį ir estetinį skonį, orientuosis muzikos stiliuose ir žanruose.
2. TIKSLAS
   1. Suteikti ir gilinti muzikines žinias bei įgūdžius, ugdyti muzikalumą, suteikti arba gilinti jau esamas muzikines kompetencijas. Muzikos pagalba ugdyti aukštos estetinės ir dvasinės kultūros žmogų.
3. UŽDAVINIAI

4.1. Supažindinti mokinį su pasirinkto instrumento (gitara, smuikas, mušamieji, klavišiniai) valdymu. Kryptingai ir nuosekliai ugdyti grojimo pasirinktu instrumentu techninius bei meninius įgūdžius.

4.2. Gilinti muzikinius gebėjimus ir kūrybiškumą, ugdyti sceninę ir bendrąją muzikavimo kultūrą.

4.3. Rinkti ir ruošti atitinkantį mokinių poreikius ir galimybes repertuarą, sudaryti sąlygas ugdytiniams įgytus gebėjimus pritaikyti ir įprasminti gyvenime ( muzikuoti draugų rateliuose, dalyvauti koncertuose, festivaliuose, įstaigos, miestelio renginiuose).

1. TURINYS, METODAI,UGDOMOS KOMPETENCIJOS

|  |  |  |  |
| --- | --- | --- | --- |
| * 1. PRADINIS UGDYMAS | | | |
| Eil. Nr. | Turinys | Metodai | Ugdomos bendrosios ir dalykinės kompetencijos |
| 1.  2.  3.  4.  5. | Mokinių supažindinimas su pasirinktu instrumentu (gitara, smuiku, klavišiniais instrumentais) jo specifika ir ypatumais.  Fiksuojama teisinga kūno ir rankų padėtis prie instrumento, siekiama nuo pat pradžių kaip įmanoma formuoti kokybišką garsą.  Pradedami groti pirmieji garsų ar akordų (priklausomai nuo instrumento) junginiai, pirmieji kūriniai.  Bendrojo arba specifinio muzikos rašto mokymas.  Ritmo pojūčio lavinimas.  Supažindinimas su skirtingų nuotaikų muzikos kūriniais ir jų charakteringas  perteikimas.  Muzikos, kaip jausmų ir nuotaikų perteikimo sąvokos aiškinimas. Siekiama garsu atskleisti nuotaiką .  Muzikos charakterių ir nuotaikų suvokimas klausant ir analizuojant kūrinius bei bandymas juos perteikti.  Savarankiško mokymosi įgūdžių formavimas; Savikontrolės ir sugebėjimo vertinti save ugdymas.  Grojimas grupėje. Ansambliškumo ugdymas. | Pokalbis, aiškinimas, vaizdinis demonstravimas.  Mokinių muzikavimo patirties išsiaiškinimas  Praktinis ieškojimas, bandymai | Pažinimo.  Pažinimo, kūrybingumo  Kūrybingumo  Asmeninės  Mokėjimo mokytis |
| * 1. PAGRINDINIS UGDYMAS | | | |
| Eil. Nr. | Turinys | Metodai | Ugdomos bendrosios ir dalykinės kompetencijos |
| 1.  2.  3.  4.  5.  6. | Savarankiškas muzikos kūrinio analizavimas ir pritaikymas groti pasirinktu instrumentu arba kūrinio komponavimas (sava kūryba).  Atlikimo technikos lavinimas (metodai , pratimai)  Muzikavimas įvairių sudėčių ansambliuose, grupėse.  Kūrinių viešiems pasirodymams ruošimas.  Savarankiškas (mokytojui padedant) naujų kūrinių įsisavinimas, pritaikant atlikti pasirinktu instrumentu.  Koncertinio atlikimo, išraiškingumo lygio ugdymas. | Veiksmų sekos fiksavimas ir įgūdžiu tobulinimas.  Pažintis ir darbas su IKT technologijomis, padedančiomis analizuoti kūrinius.  Darbas komandoje | Iniciatyvumo  Komunikavimo  Socialinė  Komunikavimo IKT pagalba  Asmeninės  Mokėjimo mokytis |

1. MOKINIŲ PASIEKIMŲ VERTINIMAS

Mokiniai vertinami kartą per metus, vadovaujantis Pandėlio universalaus daugiafunkcio centro mokinių pasiekimų vertinimo aprašu. Mokinio pasiekimai užrašomi Pandėlio universalaus daugiafunkcio centro mokinių pasiekimų vertinimo aprašo priede Nr.2.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_